van wynge ende van meldert ende dair omtrint omgaens
sijn gelegen ende die den voirs janne van pulle ende
jouffr margriete sijnder werdynnen gebleven en verstorve
sijn vander doot henricx wilen de pape van winge
ende gelijck de selve goede den selven janne ende
jouffr margriete gehuysschen vielen in hue deylinge
tegen janne de pape van wynge brueder des voirs
wilen henricx de pape Item aen en op een stuck lants
houden een boender oft dair omtrit gelegen inde
prochie van wynghe t plaetsen geheeten groene dolle
tusschen de goede jans zannen ende gorts wilen van
loeven Item en aen en op de helicht van eene rinssche
gulden erflick aen ende op de goede en pande jans
vander loe inde prochie van wynge gelegen Welke
goede alle en yegewelke de voirscr henrick achtlinck
van lyere als man en momboir der voirs jouffr
magrieten sijnder werdynnen weduwe svoirs jans
coskens geleit sijnde uut crachte van scepen brieve
van loeven bekint bijden voirs janne van pulle
jouffr magrieten vander porten sijnder werdynnen
ende den voirs henricke van pulle tot allen den
selven goeden alsdoen uutgaff erflick den voirs
lambrechte wilen van wynge opden voircomer
dair voir uutgaen Ende voirt opde voirs xxx r g
erflick die de voirs jan osken sone des voirs wilen
jans dair aen behiele Behalven dair inne sijnd moeder
voirscr hue tocht Ende welke erfrinte zeder ano xlv
voir meye en scepen van loeven bij symoene drabbe als
geleyt totten goeden henricx achtlinck jouffr magriete
sijnder werdynnen wed svoirs jans wijlen oskens ende
jans oskens huers soens overgegoedt wart jouffr mgriete
vanden hove dochter jans vanden hove sone wijlen
vand yerst uut huers vaders broode gedaen Behalven
jouffr margriete huer moeder werdynne desselfs jans
dair inne huer tocht huer leefdage lanck Ende dair
nae omtrint den jae van loix wart die ovgegoedt
den voirs roelove roelofs brueder der voirs gebrueden
gelijck dit al nairde blijct bijden brieven dairaff sijnde